SET รีบาวด์ 10 จุดตามตปท. รับแรงหนุนแผนกระตุ้นศก.สหรัฐฯ-แรงซื้อเก็งงบไตรมาส 4/63
SET รีบาวด์ 10 จุดตามตปท. รับแรงหนุนแผนกระตุ้นศก.สหรัฐฯ-แรงซื้อเก็งงบไตรมาส 4/63
21 ม.ค. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,525.67 จุด บวก 9.95 จุด หรือ 0.66% สูงสุดที่ 1,526.02 จุด ต่ำสุดที่ 1,524.52 จุด มูลค่าการซื้อขาย 2.45 พันล้านบาท 
ด้านบล.กรุงศรี คาด SET แกว่งตัว 1,510 – 1,530 จุด โดยภาวะตลาดยังคงได้แรงหนุนจากความหวังสหรัฐจะออกมาตรการกระตุ้นเศรษฐกิจ ”American rescue plan” วงเงิน 1.9 ล้านล้านดอลลาร์ รวมถึงแรงซื้อหุ้นรายตัวเพื่อเก็งงบไตรมาส 4/63 อย่างไรก็ ตาม Fund Flow ต่างชาติที่ชะลอตัว รวมถึง Valuation SET ที่ตึงตัวจะกดดันให้ดัชนีสลับอ่อนตัว
ขณะที่ บล.ฟินันเซีย ไซรัส มองแนวโน้มตลาดวันนี้ คาด SET ยังอยู่ในช่วงของการแกว่งตัวสร้างฐานในกรอบ 1,500-1,530 จุด หลังจากปรับตัวขึ้นแรงก่อนหน้าและเหลือ Upside จำกัด โดยวันนี้คาดมีโอกาส Sideways Up ได้จากความคาดหวังเชิงบวกต่อมาตรการกระตุ้นเศรษฐกิจชุดใหม่ของสหรัฐฯ หลังไบเดนเข้ารับตำแหน่งประธานาธิบดีแล้วเมื่อคืนที่ผ่านมา ประกอบกับการเร่งฉีดวัคซีนแก่ประชาชน ส่งผลให้แนวโน้มเศรษฐกิจคาดฟื้นตัวดีขึ้นในช่วงไตรมาส 2/64 – ช่วงครึ่งหลังของปี 64 เป็นต้นไป
 